

 **REPUBLIKA HRVATSKA**

 **PRIMORSKO-GORANSKA ŽUPANIJA**

#  GRAD BAKAR

#  GRADONAČELNIK

#  51222 BAKAR, p.p. 6

#  tel. 455-710, fax 455-741

KLASA: 400-08/17-01/102

URBROJ: 2170-02-03/2-17-2

Bakar, 18. prosinca 2017.g.

Temeljem Zakona o financiranju javnih potreba u kulturi (Narodne novine br. 47/90, 27/93 i 38/09), Pravilnika o financiranju programa, projekata i manifestacija za zadovoljenje javnih potreba Grada Bakra („Službene novine Grada Bakra“ br. 13/15), te Statuta Grada Bakra („Službene novine PGŽ“ br. 25/09, 37/09, 7/13 i 44/13 i „Službene novine Grada Bakra“ br. 11/14) Gradonačelnik Grada Bakra objavljuje

**Javni poziv za predlaganje programa javnih potreba u kulturi, zdravstvenoj zaštiti i društvenim djelatnostima na području Grada Bakra za 2018. godinu**

I.

Javne potrebe u kulturi, zdravstvenoj zaštiti i društvenim djelatnostima za koje se sredstva osiguravaju u Proračunu Grada Bakra su projekti, programi i manifestacije od interesa za Grad Bakar.

II.

Sukladno Zakonu o financiranju javnih potreba u kulturi, Pravilniku o financiranju programa, projekata i manifestacija za zadovoljenje javnih potreba Grada Bakra, te kriterijima za vrednovanje programa, u programima javnih potreba u kulturi, zdravstvenoj zaštiti i društvenim djelatnostima na području Grada Bakra za 2018. godinu financirat će se programske djelatnosti udruga i ostalih korisnika iz područja:

* Javne potrebe u kulturi
1. Aktivnosti izdavačke djelatnosti
2. Rad s djecom i mladima
3. Očuvanje čakavštine i tradicionalnih običaja
4. Poticanje domaće i međunarodne suradnje kulturno umjetničkih udruga
5. Programi obilježavanja Dana mjesta, te državnih i vjerskih praznika
6. Poticanje kulturnog amaterizma
7. Očuvanje karnevalskih običaja
* Javne potrebe u zdravstvenoj zaštiti
1. Promicanje zdravog načina života i zaštite zdravlja
2. Sufinanciranje programa liječenja od ovisnosti
* Javne potrebe u društvenim djelatnostima
1. Rad s djecom i mladima
2. Unapređivanje kvalitete života osoba starije dobi
3. Očuvanje tradicionalnih običaja
4. Promocija etno baštine i povijesne postrojbe Grada Bakra
5. Aktivnosti vezane uz očuvanje sjećanja na NOB i Domovinski rat
6. Projekt održavanja lovno gospodarskih objekata
7. Izrada lovno-gospodarske osnove.

III.

Pravo podnošenja prijave na Javni poziv imaju udruge, samostalni umjetnici, umjetničke organizacije i ostale pravne i fizičke osobe koje obavljaju neku od djelatnosti iz područja na koje se odnosi ovaj Poziv na području Grada Bakra.

Prijave se podnose u pisanom obliku na propisanim obrascima.

Prijave je potrebno ispunjavati sukladno Uputama za prijavitelje koje će biti objavljene na web stranici Grada Bakra istovremeno s objavom Poziva.

Obrasci će biti objavljeni na web stranici Grada Bakra ([www.bakar.hr](http://www.bakar.hr)) istovremeno s objavom Poziva.

Prijavnicu na Poziv potrebno je dostaviti s odgovarajućom dokumentacijom:

* Ispunjenu Prijavnicu sa detaljnim obrazloženjem – obrazac „PRIJAVNICA“
* Ispunjen obrazac proračuna prijavljenog programa – „PROR“ (sadrži financijski plan, odnosno specificirani troškovnik predloženog programa s podacima o ukupnim troškovima izvršenja programa, iznosu sredstava koji se financiraju iz Proračuna Grada Bakra, vlastitih prihoda i drugih izvora)
* Životopis osobe koja se na Natječaj javlja kao fizička osoba – obrazac „ŽIVOTOPIS“
* Preslika izvatka iz Registra (sudskog registra, registra udruga, registra vjerskih organizacija, obrtnog registra ili registra umjetničkih organizacija), ako je primjenjivo
* Ispunjen obrazac Izjave voditelja/ice o upoznatosti sa Programom – obrazac „IZJAVA VODITELJA“
* Ispunjen obrazac Izjave o nepostojanju dvostrukog financiranja – obrazac „IZJ-FINAN“
* Ispunjen obrazac Izjave o točnosti i istinitosti podataka – obrazac „TOČ-IST“
* Ispunjenu Izjavu o partnerstvu – obrazac „PARTNER“, ako je primjenjivo
* Preslika zapisnika sa zadnje održane Skupštine udruge te preslika zapisnika skupštine na kojoj je prihvaćen Financijski izvještaj udruge za 2016. godinu.

IV.

Prijavnice s odgovarajućom dokumentacijom dostavljaju se u jednom primjerku u zatvorenoj omotnici s naznakom „JAVNI NATJEČAJ ZA PREDLAGANJE PROGRAMA JAVNIH POTREBA U KULTURI GRADA BAKRA ZA 2018. GODINU – NE OTVARATI“ poštom ili predajom osobno u pisarnicu Grada Bakra na adresu:

GRAD BAKAR

PRIMORJE 39

51222 BAKAR

V.

Pravo na podnošenje prijave na Natječaj nema dosadašnji korisnik koji nije ispunio svoje obveze prema Gradu Bakru u skladu s ugovorom o korištenju sredstava za provedbu Programa javnih potreba u kulturi Grada Bakra u prethodnoj kalendarskoj godini.

VI.

Formalnu valjanost pristiglih prijava utvrdit će Povjerenstvo od tri člana koje će imenovati Gradonačelnik Grada Bakra iz redova službenika Grada Bakra.

Sve formalno valjane prijavljene programe razmatrat će i sadržajno vrednovati povjerenstvo za ocjenjivanje imenovano od strane gradonačelnika Grada Bakra.

Programi se vrednuju temeljem kriterija za vrednovanje programa objavljenih na web stranici Grada Bakra [www.bakar.hr](http://www.bakar.hr).

VII.

Rok za podnošenje prijava traje od dana objave do 20. siječnja 2018. godine.

VIII.

Nepravovremene i nepotpune prijave kao i prijave koje nisu dostavljene na propisanim obrascima neće se razmatrati.

IX.

S prijaviteljima za čije programe odnosno projekte se donese Odluka o odobravanju financijskih sredstava sklopit će se Ugovor o korištenju sredstava za provedbu Programa javnih potreba Grada Bakra za 2018. godinu.

X.

Obrazac Ugovora iz točke IX. i obrasci iz točke III. sadržaj kojih nije utvrđen posebnim propisom usklađeni su s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) te čine sastavni dio ovog Natječaja.

XI.

Sve potrebne informacije mogu se dobiti u Uredu Grada Bakra putem e-maila: nena.gudac@bakar.hr.

Gradonačelnik

Tomislav Klarić